CELEX: 52021DP0062
Language: lv
Date: 2021-03-09 00:00:00
Title: Eiropas Parlamenta 2021. gada 9. marta lēmums par pieprasījumu atcelt Valter Flego imunitāti (2020/2054(IMM))

24.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 474/165
            
         
      P9_TA(2021)0062
      Pieprasījums atcelt Valter Flego imunitāti
      Eiropas Parlamenta 2021. gada 9. marta lēmums par pieprasījumu atcelt Valter Flego imunitāti (2020/2054(IMM))
      (2021/C 474/20)
      
         Eiropas Parlaments,
      
                  —
               
               
                  ņemot vērā Horvātijas Republikas Rijekas apgabaltiesas padomes priekšsēdētāja 2020. gada 19. februāra pieprasījumu atcelt Valter Flego imunitāti saistībā ar Rijekas apgabaltiesas Krimināltiesā izskatāmo krimināllietu un par ko paziņots 2020. gada 26. marta plenārsēdē,
               
            
                  —
               
               
                  pēc Valter Flego uzklausīšanas saskaņā ar Reglamenta 9. panta 6. punktu,
               
            
                  —
               
               
                  ņemot vērā Protokola Nr. 7 par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
               
            
                  —
               
               
                  ņemot vērā Eiropas Savienības Tiesas 2008. gada 21. oktobra, 2010. gada 19. marta, 2011. gada 6. septembra, 2013. gada 17. janvāra un 2019. gada 19. decembra spriedumu (1),
               
            
                  —
               
               
                  ņemot vērā Horvātijas Republikas Konstitūcijas 75. pantu un Horvātijas Parlamenta reglamenta 23. un 28. pantu,
               
            
                  —
               
               
                  ņemot vērā Reglamenta 5. panta 2. punktu, 6. panta 1. punktu un 9. pantu,
               
            
                  —
               
               
                  ņemot vērā Juridiskās komitejas ziņojumu (A9-0023/2021),
               
            
                  A.
               
               
                  tā kā Rijekas apgabaltiesas amatā esošais priekšsēdētājs ir iesniedzis pieprasījumu par atcelt Valter Flego imunitāti saistībā ar tiesā izskatāmo krimināllietu viņa apsūdzībā noziedzīgā nodarījumā par dienesta stāvokļa ļaunprātīgu izmantošanu saskaņā ar Kriminālkodeksa 291. panta 1. un 2. punktu (2);
               
            
                  B.
               
               
                  tā kā pastāv aizdomas, ka viņš Buzetas pilsētas (Horvātija) mēra amatā laika posmā no 2010. gada 1. aprīļa līdz 2013. gada 30. maijam veicināja nelikumīgu algas piemaksu izmaksāšanu sev kā mēram, kā arī mēra vietniekam, mēra biroja direktoram un trim citiem direktoriem;
               
            
                  C.
               
               
                  tā kā Valter Flego tika ievēlēts Eiropas Parlamentā 2019. gada maija vēlēšanās;
               
            
                  D.
               
               
                  tā kā noziedzīgais nodarījums, par kuru izvirzīta apsūdzība, nav saistīts ar viedokli, ko Valter Flego ir paudis, vai balsojumu, ko viņš ir veicis, pildot savus pienākumus saskaņā ar Protokola Nr. 7 par privilēģijām un imunitāti Eiropas Savienībā 8. pantu;
               
            
                  E.
               
               
                  tā kā saskaņā ar Protokola Nr. 7 par privilēģijām un imunitāti Eiropas Savienībā 9. pantu Eiropas Parlamenta locekļiem savā valstī ir imunitāte, ko piešķir attiecīgās valsts parlamenta deputātiem;
               
            
                  F.
               
               
                  ņemot vērā Horvātijas Republikas Konstitūcijas 75. panta 2. un 3. punktu,
                  “Nevienu pārstāvi nedrīkst pakļaut kriminālvajāšanai, apcietināt vai tiesāt sakarā ar viedokli, ko viņš paudis, vai balsojumu, kuru viņš veicis Horvātijas parlamentā.
                  Nevienu pārstāvi neaiztur un pret viņu neierosina kriminālprocesu bez Horvātijas parlamenta piekrišanas”;
               
            
                  G.
               
               
                  tā kā noziedzīgais nodarījums, par kuru pastāv aizdomas, nav tieši vai acīmredzami saistīts ar Valter Flego pienākumu pildīšanu Eiropas Parlamenta deputāta amatā;
               
            
                  H.
               
               
                  tā kā vienīgi Parlaments var izlemt, vai attiecīgajā gadījumā atcelt deputāta imunitāti; tā kā Parlaments, pieņemot lēmumu par kāda deputāta imunitātes atcelšanu vai neatcelšanu, var ņemt vērā attiecīgā deputāta viedokli (3);
               
            
                  I.
               
               
                  tā kā deputāta imunitātes mērķis ir aizsargāt Parlamentu un tā deputātus pret tiesas procesiem saistībā ar darbībām, kas veiktas, pildot parlamentāros pienākumus, un kuras nevar vērtēt atrauti no šiem pienākumiem;
               
            
                  J.
               
               
                  tā kā noziedzīgie nodarījumi, kuros apsūdzēts Valter Flego, ir notikuši pirms viņa ievēlēšanas Eiropas Parlamentā;
               
            
                  K.
               
               
                  tā kā šajā lietā Parlamentam nav pierādījumu par fumus persecutionis, proti, faktiskiem apstākļiem, kas norādītu uz to, ka attiecīgais kriminālprocess ir ierosināts, lai kaitētu deputāta, tostarp viņa kā Eiropas Parlamenta deputāta, politiskajai darbībai;
               
            
                  L.
               
               
                  tā kā, no vienas puses, Parlaments nevar uzņemties tiesas lomu un, no otras puses, deputāts imunitātes atcelšanas procedūras kontekstā nevar tikt uzskatīts par apsūdzēto (4);
               
            
               
                  1.
               
               
                  nolemj atcelt Valter Flego imunitāti;
               
            
               
                  2.
               
               
                  uzdod priekšsēdētājam šo lēmumu un tā atbildīgās komitejas ziņojumu nekavējoties nosūtīt Horvātijas Republikas iestādēm un Valter Flego.
               
            
         (1)  Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23; Tiesas 2019. gada 19. decembra spriedums, Junqueras Vies, C-502/19, ECLI:EU:C:2019:1115.
      
         (2)  Horvātijas Oficiālais Vēstnesis, 125/11, 144/12, 56/15, 61/15, 101/17, 118/2018 un 126/2019.
      
         (3)  Vispārējās tiesas spriedums, 2008. gada 15. oktobris, Mote/Parlaments, T-345/05, EU:T:2008:440, 28. punkts.
      
         (4)  Vispārējās tiesas 2019. gada 30. aprīļa spriedums, Briois/Parlaments, T-214/18, ECLI:EU:T:2019:266.